
Ученици от 9-10 клас 

Задача 1. Игор и Мориц. 
Игор и Мориц са двамата астрономи, които освен това са и много добри приятели. Игор живее в руския град Игарка, който се намира почти точно на северната полярна окръжност и има координати φ1 = 67 28 N и λ1 = 86 35 Е. Мориц живее в градчето Мористаун в щата Минесота в САЩ. Координатите на този град са: φ2 = 44 13 N и                  λ2 = 93 25 W.
· А) Колко километра е разстоянието между двата града, измервано по най-късия път между тях, ако се движим само по земната повърхност?
· Б) Възможно ли е в момент на местно пладне за Мориц, Слънцето да бъде над хоризонта за Игор? Ако отговорът Ви е Да, то кога през годината може да се случи това?
Един ден Игор решил да отиде на гости на Мориц. Той излетял от Игарка със своя частен самолет и пътувал по най-краткия възможен път. В момента на излитането, местното време за Игор е било 14:00 ч, а датата е била 12 декември. Самолетът развива скорост              1000 km/h.
· В) В колко часа и на коя дата по местно време той ще пристигне в Мористаун при Мориц.
· Г) На връщане, Игор излетял от Мористаун в 20:00 ч на 21 декември. В колко часа и на коя дата, по местно време, той се е приземил в Игарка? През деня или през нощта е пристигнал Игор в родния си град?
	
Приемете, че Земята е сфера с радиус RЗ = 6 371 km.
Не отчитайте рефракцията на светлината в земната атмосфера и приемете, че височината, на която самолетът е летят, е пренебрежимо малка в сравнение със земния радиус.

Решение:
А) Забелязваме, че географските дължини на двата града се допълват до 180⁰, но Игарка се намира в източното полукълбо, а Мористаун в западното. Това означава, че двата града са разположени на два срещуположни меридиана и най-късият път между тях (т.е. големият кръг по повърхността на Земята, който ги свързва) преминава през северния полюс. 
Двата града отстоят от полюса съответно на ъгли :
 за Игарка и
 за Мористаун.
Следователно, aко R е радиусът на Земята, то разстоянието между тях е:


Б) Тъй като Мористаун и Игарка са разположени на два противоположни меридиана, то разликата в местните им времена е точно 12 часа. Следователно, когато за Мориц е местно пладне, за Игор е местна полунощ, т.е. той не би следвало да вижда Слънцето. Но все пак, описаната в условието ситуация е възможна. Това може да се случи в деня на лятното слънцестоене (около 21 юни). Тогава, за всички наблюдатели, които се намират северно от северната полярна окръжност настъпва полярен ден. Дори в момент на местна полунощ, Слънцето се намира над хоризонта, точно на север. Именно тогава, Игор може да види Слънцето над хоризонта, точно когато за Мориц е пладне.

В) Нека скоростта на самолета да е V = 1 000 km/h.
Продължителността на пътуването от Игарка до Мористаун е:

Това означава, че Игор е кацнал в Мористаун в 21:36 на 12-ти декември, местно време за Игарка. Американският град се намира на противоположния меридиан и е разположен в западното полукълбо. Следователно, там местното време е с 12 часа назад, спрямо това е Игарка. Това означава, че Игор е пристигнал при своя приятел Мориц в 9:36 на 12-ти декември, местно време.

Г) Продължителността на полета на връщане е същата, както и на отиване. 
Това означава, че Игор е кацнал в родния си град в 3:36 на 22-ри декември, по местното време на Мористаун. Но, местното време в Игарка е с 12 часа „напред“ спрямо това в Мористаун. Следователно, Игор ще се приземи в 15:36 на 22-ри декември. 
Датата на пристигане е 22-ри декември и тя почти точно съвпада със зимното слънцестоене. Игарка се намира на около един градус северно от северната полярна окръжност. Това означава, че за наблюдател в този град, за някакъв период около тази дата, би трябвало да има полярна нощ. Следователно, Игор се е прибрал, в родния си град през нощта, независимо от това, че часът на кацане е 15:36 (т.е. може да се определи като следобеден час).

Критерии за оценяване (общо 12т):
А) – 2т. 
- За съобразяване на това, че двата града са разположени на два срещуположни меридиана – 0.5т. 
- За намиране на ъгловото отстояние от всеки един град до северния полюс – 0.5т. 
- За правилно изразяване на разстоянието между Игарка и Мористаун – 1т. 
Б) – 2т. 
- За правилни разсъждения относно това при какви условия описаната ситуация е възможна – 1т. 
- За правилен извод – 1т. 
В) – 4т. 
- За правилно изчисляване на продължителността на полета – 1т. 
- За намиране на часа на кацане по местното време на Игарка – 1т. 
- За съобразяване, че местното време в Мористаун е с 12 часа назад – 1т.
- За намиране на часа на кацане по местно време – 1т.
Г) – 4т. 
- За намиране на часа на кацане по местно време за Мористаун – 1т.
- За пресмятане на часа на кацане по местното време на Игарка – 1т.
- За съобразяване на факта, че на тази дата в Игарка трябвало да се наблюдава полярна нощ – 1т. 
- За правилен извод, че Игор ще пристигне през нощта – 1т. 


		Задача 2. Опозиции. 
Изображението, което виждате, е получено чрез наслагване на множество кадри, на които са заснети планетите Юпитер и Сатурн в интервалите на тяхното ретроградно движение през 2020 г. Юпитер е бил в опозиция тогава на 16 юли.
· А) Направете необходимите измервания и определете приблизително на коя дата е била опозицията на Сатурн. Използвайте увеличеното негативно изображение, дадено на отделна страница. На него е даден и ъглов мащаб. Ако правите някакви измервания или построения върху него, предайте листа заедно с писмената работа.
· Б) Известно е, че по-късно през същата година Сатурн е бил в опозиция за наблюдател от Юпитер. Определете приблизително на коя дата се е случило това. 

Справочни данни:
Орбитален период на Юпитер – 4335.35 дни
Орбитален период на Сатурн – 10 757.74 дни
Решение:
	Видимото движение на планетите на фона на звездите за наблюдател от Земята става с неравномерни темпове. Ние обаче, не разполагаме с подробна информация и при това положение нека приемем, че в момента на опозиция всяка от двете планети се е намирала в средата на отсечката, изобразена на снимката и представяща интервала на ретроградното движение на планетата. Измерваме по снимката и получаваме, че разстоянието между средите на отсечките, описвани от Юпитер и Сатурн, е 49 mm. Дължината на отсечката, която е дадена като мащаб от 5, се оказва 37 mm. Като изпалзваме този мащаб, определяме видимото ъглово разстояние между положенията на Юпитер и на Сатурн в опозиция:

При опозиция Слънцето, Земята и планетата са на една права линия (ако не отчитаме наклона на орбитата на планетата към еклиптиката|. Това означава, че ъгловото разстояние между положенията на двете планети в опозиция     се равнява на ъгъла, който Земята ще измине по своята орбита от момента на опозицията на Юпитер до опозицията на Сатурн. Земята ще измине този ъгъл за време:

Оттук следва, че ако опозицията на Юпитер е била на 14 юли, то опозицията на Сатурн трябва да е била на 21 юли. В действителност тя е била на 20 юли, което показва, че нашето решение е доста точно, въпреки не много точния метод, който използваме.

	На схемата са изобразени орбитите на Земята, Юпитер и Сатурн, както и положенията на Юпитер в опозиция за наблюдател от Земята на 14 юли и Сатурн в опозиция на 21 юли. На 14 юли Сатурн е бил малко по-назад по своята орбита. Юпитер се движи по-бързо орибатата си от Сатурн. Постепенно той ще „настигне“ Сатурн и тогава ще се случи опозицията на Сатурн за наблюдател от Юпитер. Нека определим ъгъла 1 , който трябва да измине Юпитер, в координатна система, въртяща се около Слънцето заедно със Сатурн, за да „настигне“ Сатурн. От 14 юли до 21 юли изминават 7 дни. За тези 7 дни Сатурн ще се завърти по своята орбита на ъгъл:

където TS  е орбиталният период на Сатурн, който ни е даден. Оттук намираме:

Означаваме с TJ орбиталния период на Юпитер. Относителната ъглова скорост на орбиталното движение на Юпитер спрямо Сатурн ще бъде:

Юпитер ще „настигне“ Сатурн след време:

	Следователно опозицията на Сатурн за наблюдател от Юпитер ще настъпи 129 дни след 14 юли.
129 дни = 17 дни до края на юли + 31 (август) + 30 (септември) + 31 (октомври) + 20 дни от ноември
Според нашите изчиследия Сатурн ще бъде в опозиция за Юпитер на 20 ноември. (Реалната дата на опозицията е била около 3 ноември. Неточността в нашето решение се дължи най-вече на неточното познаване на положенията на двете планети в опозиция спрямо Земята и неточността в измерванията.)

	Критерии за оценяване (общо 12 т.):
	За правилна теоретична постановка на начина за определяне кога е била опозицията на Сатурн – 2 т.
	За измервания и пресмятания – 1 т.
	За правилен краен резултат – 1 т.
	За правилен теоретичен метод за определяне на датата на опозицията на Сатурн спрямо Юпитер – 2 т.
	За формули и изчисления – 3 т.
	За получаване на крайния резултат – 1 т.
	Забележка: Ако датата на опозицията на Сатурн спрямо Юпитер е определена с използване направо на ъгъла , без да се отчита, че при опозицията на Юпитер планетата Сатурн е била на малко по-малък ъгъл от правата Слънце-Юпитер (1), оценката да се намалява с 1.5 точки. В този случай се получава с около 3-4 дни по-късна дата.

	Задача 3. 2001: Космическа одисея 
Филмът на Стенли Кубрик от 1968 г. „2001: Космическа одисея” се счита за едно от най-влиятелните произведения в жанра на научната фантастика. Уводните надписи на филма са на фона на небето от гледна точка на подвижен наблюдател, за когото Слънцето се открива иззад Земята. В приложението са дадени два кадъра от началото на филма.
· А) Направете необходимите измервания и пресметнете разстоянието от наблюдателя до Земята. Във филма се предполага, че наблюдателят е близо до Луната, която е на една права със Слънцето и Земята в дадения момент. Проверете това предположение. Какво е минималното възможно разстояние от наблюдателя до Луната?
Нека да предположим, че наблюдателят е в кръгова орбита около Земята, в равнината на лунната орбита, че Луната е на една права със Слънцето и Земята, както и да пренебрегнем гравитационното влияние на Луната върху наблюдателя.
· Б) След какво време Луната ще застане зад центъра на Земята за този наблюдател?
· В) Колко пъти е забързана сцената във филма? Времето във филма между двата кадъра е 23 секунди.

Справочни данни:
Разстояние Земя-Слънце: 149,6.106 km
Радиус на Земята: 6371 km
Радиус на Слънцето: 696 000 km
Голяма полуос на лунната орбита: 384 400 km
Ексцентрицитет на лунната орбита: 0,055
Маса на Земята: 5,97.1024 kg
Орбитален период на Луната: 27,32 d

Решение:
А) Построяваме ръба на земния диск като екстраполираме по слабо осветения ръб на Земята. Измерваме диаметрите на Земята и на Слънцето по изображението. Отношението им дава отношението на ъгловите размери, гледано от наблюдателя:

Тъй като наблюдателят е близо до Земята, разстоянието от него до Слънцето е приблизително rS = 1AU = 149,6.106 km. Ъгловият размер на обект с радиус R на значително по-голямо разстояние r е


Заместваме горе и получаваме


Използваме радиусите на Земята и Слънцето RE = 6370 km, RS = 696 000 km и получаваме разстояние от наблюдателя до до Земята rE = 287 000 km.

Средното разстояние до Луната (голяма полуос aL = 384400 km) в перигей е


Ако Слънцето, Земята, наблюдателят и Луната са приблизително на една права, то Луната е 363300 – 287000 = 76300 km зад наблюдателя. 	(5т.)

Б) Ако наблюдателят е на кръгова орбита с радиус rE = 287 000 km, можем да запишем III Закон на Кеплер, сравнявайки с Луната: 


Използваме орбиталния период на Луната TL = 27,32 d и получаваме TE = 17,62 d. Синодичният период за Земя-Луна-наблюдател е TSYN и


Получаваме период на повтаряне на конфигурацията TSYN = 49,63 d. Ако в началния момент Луната е зад наблюдателя, то тя ще застане зад Земята след време 1/2TSYN = 24,8 d.
(4т.)

В) По формулите и данните в A) можем да измерим, че видимият ъглов размер на диска на Слънцето е 0,53°. Мащабираме и измерваме с колко градуса е слязла надолу Земята спрямо Слънцето между двата кадъра. Получаваме ъгъл θ = 0,235°. Тъй като Слънцето е далече, направлението към него се запазва между двата кадъра и θ ще бъде дъгата, която наблюдателят е изминал по орбитата си около Земята. Използваме периода TE, за да намерим времето t между двата кадъра


Получаваме t = 994 s. Това време е показано във филма за 23 секунди, следователно движението е забързано 994/23 = 43,2 пъти. (4т.)


Задача 4. Цефеиди в галактиката М33. 
При пулсиращите променливи звезди цефеиди се наблюдава зависимост между тяхната светимост и периода им на изменение на блясъка. Тази зависимост е открита през 1912 г. от Хенриета Ливит и тогава за първи път е дала възможност на астрономите да определят разстоянията до други галактики. 
		№
	Звезда
	P, дни
	MI

	1
	RT Aur
	3,728112
	-3,30

	2
	FF Aql 
	4,470849
	-3,72

	3
	δ Cep 
	5,366338
	-4,07

	4
	η Aql 
	7,176786
	-4,27

	5
	β Dor 
	9,84308
	-4,73

	6
	TT Aql 
	13,75495
	-5,11

	7
	Y Oph 
	17,12415
	-5,44

	8
	RY Sco 
	20,32015
	-5,42

	9
	RZ Vel 
	20,39689
	-5,41

	10
	SW Vel 
	23,44315
	-5,87

	11
	RY Vel 
	28,12924
	-6,08

	12
	ℓ Car 
	35,54807
	-6,30



	· А) Дадена ви е таблица с данни за периода на изменение на блясъка P и средната абсолютна звездна величина MI в инфрачервени лъчи на 12 близки цефеиди (от вида класически цефеиди) от нашата Галактика, до които разстоянието e било определено по други начини. Постройте графика на зависимостта между периода и средната абсолютна звездна величина при тези цефеиди. По хоризонталната ос нанесете периода Р, а по вертикалната ос абсолютната звездна величина MI.



· Б) Разполагате с кривите на изменение на блясъка на 5 звезди класически цефеиди от галактиката М33. По хоризонталната ос на графиките е нанесена фазата, но периодите на звездите са дадени. По вертикалната ос са видимите им звездни величини през филтър, пропускащ инфрачервените лъчи. Средната стойност на видимата звездна величина, обозначена с хоризонтални пунктирани линии, е посочена върху всяка графика. Като използвате информацията от тези графики, определете разстоянието до галактиката М33. 

Решение:
	По данните от таблицата построяваме графиката период/абсолютна звездна величина за близките цефеиди от нашата Галактика:



	От кривата на блясъка на първата звезда цефеида от галактиката М33 виждаме, че  тя има период P = 5.698 дни. Използваме мащаба на графиката по двете оси и по построената от нас крива намираме, че цефеида с този период трябва да има абсолютна звездна величина MI  – 4.07m . На кривата на блясъка на звездата е отбелязано също, че нейната видима звездна величина е  mI = 20.508m. Това означава, че видимият блясък на звездата, когато се намира в галактиката М33, е     пъти по-слаб, отколкото когато е на стандартното разстояние от 10 парсека, за което се дефинира абсолютната звездна величина. Видимият блясък се измерва с осветеността, създавана от звездата, а тя е обратно пропорционална на квадрата на разстоянието до нея. Следователно разстоянието от нас до тази звезда ще бъде:

Като имаме предвид, че 1 парсек се равнява на 3.26 светлинни години, за разстоянието до галактиката М33 получаваме:

	По аналогичен начин пресмятаме разстоянието и като използваме данните за останалите четири звезди. Можем да представим резултатите в таблица:

	Звезда
	Разстояние в парсеци
	Разстояние в светлинни години

	1
	824 × 103 pc
	2.686 × 106 ly

	2
	888 × 103 pc
	2.896 × 106 ly

	3
	894 × 103 pc
	2.916 × 106 ly

	4
	1063 × 103 pc
	3.464 × 106 ly

	5
	996 × 103 pc
	3.248 × 106 ly



	Намираме средното аритметично от тези резултати и за разстоянието до галактиката М33 получаваме:

Този резултат се съгласува добре със стойностите, които могат да бъдат намерени в научната литература.

	Критерии за оценяване (общо 13 т.):
	За построяване на графиката период/абсолютна звездна величина с правилни обозначения по осите и в подходящ мащаб – 4 т.
	За изобразяване на плавна крива през получените точки – 2 т.
	За правилен метод на пресмятане на разстоянието до галактиката М33 – 2 т.
	За изчисления по петте звезди – 3 т.
	За усреднение и намиране на крайния резултат – 2 т.

Ретроградно движение на планетите Юпитер и Сатурн.

Изображения към задача 3. 2001: Космическа одисея

